
THIRRJE PËR APLIKIM 
PËR PËRKRAHJE FINANCIARE TË KOMUNAVE TË INTERESUARA PËR ZHVILLIMIN E ZONAVE EKONOMIKE
[bookmark: _GoBack]Agjencia për Investime dhe Përkrahjen e Ndërmarrjeve në Kosovë (KIESA) në Ministrinë e Tregtisë dhe Industrisë nën mandatin e saj ka zhvillimin e sektorit privat. Për të realizuar këtë mandat KIESA mbështet komunat e Kosovës drejt krijimit të hapësirave për vendosjen dhe zhvillimin e bizneseve siç janë zonat ekonomike, parqet industriale, parqet teknologjike, inkubatorët e biznesit, etj. 
Ngritja dhe zhvillimi i zonave ekonomike do të mundësojë një zhvillim më të qëndrueshëm ekonomik në Republikën e Kosovës. Prandaj, zhvillimi dhe funksionimi i tyre do të nxisë dhe inkurajoj investitorët e huaj si dhe investimet nga sektori privat në Kosovë duke iu ofruar infrastrukturë më të përshtatshme fizike për zhvillimin e veprimtarive të tyre biznesore. 

Ftojmë të gjitha komunat e Kosovës që kanë krijuar zona ekonomike të aplikojnë për përkrahje financiare për ndërtimin e infrastrukturës fizike në Zonat Ekonomike (ZE). 

Komunat me rastin e aplikimit duhet të dorëzojë këto dokumentacione:
· Vendimin/Pëlqimin e lëshuar nga Ministria e Tregtisë dhe Industrisë për krijimin e ZE; 
· Përshkrimi i pozicioneve bazë të cilat planifikohen të investohen gjatë vitit 2017, si dhe vlerat investive të planifikuara;
· Dëshmi që Komuna ka buxhet të planifikuar për bashkëfinancim (kodi buxhetor të përcjellur me një shkresë nga përfaqësuesit e Komunës); 
· Deklaratë nga Komuna për vlerën e mjeteve të planifikuara për bashkëfinancim në ZE;

Formulari i aplikimit mund të merret drejtpërdrejt në zyrat e MTI-KIESA ose në formën elektronike nga ueb faqja www.mti-ks.org, kontakti tel: +381 38 200 36 557. 
Dokumentet e domosdoshme për aplikim janë në formularin e aplikimit.

Afati i fundit i thirrjes për aplikim është data: 16.02.2017.

Mjetet do të ndahen përmes Vendimit të nxjerrë nga MTI-ja, mbi bazën e të cilit do të lidhet marrëveshja e bashkëfinancimi në mes MTI dhe Komunës përkatëse.

Për çdo paqartësi apo informatë shtesë mund të drejtoheni në adresën e lartcekur.	
____________________________________________________________________________________________________
Sqarim: Mos dorëzimi me kohë dhe i pa kompletuar i dokumentacionit nuk do të shqyrtohet nga komisioni i themeluar nga MTI
____________________________________________________________________________________________________
Address: Lagja e Spitalit  N.N.  Muharrem Fejza Str. - 10000 Prishtina, Kosova

